У двухгадовай Варвары Назарэвіч з горада Быхава спінальная мышачная атрафія (СМА) 2 тыпу. Яшчэ нядаўна не было магчымасці лячыць гэтае спадчыннае захворванне, якое характарызуецца прагрэсуючай мышачнай слабасцю. Каля года таму з’явіўся першы і адзіны ў свеце прэпарат для тэрапіі хворых на СМА. Бацькі Варвары ўскладаюць на яго вялікія надзеі, аднак сума, неабходная для набыцця лекаў, проста непад’ёмная для звычайнай сям’і — 755 тысяч еўра.